गैस की कीमत वृद्धि के विरोध में कांग्रेसियों ने सौंपा ज्ञापन
कोटकासिम | कस्बेमें गुरुवार को कांग्रेस कार्यकर्ताओं सहित स्थानीय ग्रामीण महिलाओं ने राजीव गांधी पंचायतीराज संगठन के संयोजक बलराम यादव के नेतृत्व में घरेलू गैस सिलेंडर की कीमत में हुई वृद्धि एवं बढ़ती महंगाई के खिलाफ नायब तहसीलदार मधुसूदन शर्मा को प्रधानमंत्री के नाम का ज्ञापन सौंप कर विरोध जताया। ज्ञापन में बताया गया है कि बढ़ती महंगाई के चलते ग्रामीण क्षेत्र के लोग परेशान हैं। सरकार द्वारा आए दिन आम आदमी के इस्तेमाल की चीजों के दामों में लगातार वृद्धि की जा रही है जिसके कारण गरीब किसान और मजदूर को परिवार पालना भारी पड़ रहा है। ज्ञापन के माध्यम से मांग की गई कि देश में बढ़ती महंगाई पर शीघ्र रोक नहीं लगाई गई तो जनता को मजबूरन सड़क पर उतरकर उग्र आंदोलन करना पड़ेगा। ज्ञापन सौंपने के बाद कस्बा स्थित ग्राम पंचायत सभागार में कांग्रेस कार्यकताओं ने जन आवाज संगोष्ठी का आयोजन किया। राजीव गांधी पंचायती राज संगठन के प्रदेश संयोजक जशवंत गुर्जर की अध्यक्षता में हुई संगोष्ठी में जिला कांग्रेस कमेटी के महासचिव एवं राजीव गांधी पंचायती राज संगठन के जिला संयोजक बलराम यादव ने सरकार की योजनाओं पर चिंता जताते हुए जमकर कोसा। सरपंच महावीर आचार्य ने बताया कि मजदूरों को समय पर मजदूरी नहीं मिल रही है। गरीबों को योजना से वंचित रखा जा रहा है। अस्पतालों में निशुल्क दवा एवं जांच का लाभ मरीजों को नहीं मिल रहा है। वहीं पिछली सरकार द्वारा चलाई गई विभिन्न जनकल्याणकारी योजनाओं को बंद किया जा रहा है। इसके चलते लोग परेशान हैं। इसके अलावा अन्य वक्ताओं ने भी विचार रखे। इस मौके पर पंचायती राज संगठन के अध्यक्ष सिद्धांत र| चतुर्वेदी, एडवोकेट विकास राव, मेहरद्दीन खान, हेतराम पूर्व सरपंच, एडवोकेट खर्शी अहमद, एडवोकेट आनन्द राव, कप्तान भारद्वाज, गिर्राज शर्मा, सुभाषचन्द, समय सिंह, संतोष, गुड्डी, ज्योति, रोनक, गीती, सिब्बू शर्मा, राधेश्याम सैन, फिरोज खान सहित काफी संख्या में महिलाएं मौजूद रही।
आंदोलन की दी चेतावनी, संगोष्ठी का भी आयोजन
कोटकासिम. ग्राम पंचायत सभागार में संगोष्ठी में मौजूद कांग्रेस कार्यकर्ता।
hin_Deva hin_Deva hin_Deva hin_Deva